ઉદયપુરના સીસારમાં આવેલા ફતેહગઢ પેલેસમાં રજવાડી ઠાઠ સાથે શિવરાજ અને ચાર્વીના ભવ્ય લગ્ન યોજાયા હતા. ચાર દિવસના આ લગ્નમાં પ્રથમ દિવસે રાજકોટના ઓરકેસ્ટ્રા ગ્રુપે જૂના ગીતો પીરસી સંગીતપ્રેમીઓને ડોલાવ્યા હતા. બીજા દિવસે મહેંદી સેરેમનીમાં આયોજીત ગઝલના કાર્યક્રમમાં રાજસ્થાનના વિખ્યાત ગઝલકારે જમાવટ કરી હતી. આ પ્રસંગે સમગ્ર ફતેહગઢ પેલેસને રોશનીથી શણગારવામાં આવ્યો હતો. લગ્નની રાત્રીના ભવ્ય ડાંડીયારાસનો કાર્યક્રમ યોજાયો હતો. તેમજ ખાસ વિન્ટેજ કારમાં રજવાડી બેન્ડવાજા સાથે નીકળેલો શિવરાજનો ભવ્ય વરઘોડો ખાસ આકર્ષણનું કેન્દ્ર બન્યો હતો. આ વરઘોડો નિકળ્યો ત્યારે ખુદ નરેશ પટેલ પણ પત્ની સાથે નાચી ઉઠ્યા હતા.